OpenLLM-France/wikimedia huggingface dataset:
# Comitè Permanent de la Cadena Alimentària i de Sanitat Animal

El Comitè Permanent de la Cadena Alimentària i de Sanitat Animal —Comité Permanente de la Cadena Alimentaria y de Sanidad Animal en castellà, Standing Committee on the Food Chain and Animal Health o Comité permanent de la chaîne alimentaire et de la santé animale en francès— assisteix la Comissió Europea per a dur a terme les mesures de seguretat alimentària en els diversos nivells de la cadena alimentària. Va ser instituïda pel Reglament (CE) nº 178/2002 del Parlament Europeu i del Consell de 28 de gener de 2002, establint els principis generals i les descripcions generals de la legislació alimentària en lloc del Comitè permanent de productes alimentaris, el Comitè Permanent de l'alimentació i el Comitè Veterinari Permanent. Pren algunes missions de la Comissió Permanent de Sanitat Vegetal.

## Referències

* ↑ (anglès) Standing Committee on the Food Chain and Animal Health (SCFCAH), al web de la Comissió Europea
* 1 2 Règlement (CE) n° 178/2002 du Parlement européen et du Conseil du 28 janvier 2002 établissant les principes généraux et les prescriptions générales de la législation alimentaire, instituant l'Autorité européenne de sécurité des aliments et fixant des procédures relatives à la sécurité des denrées alimentaires. en castellà aquí

## Enllaços externs

* Comité permanent de la chaîne alimentaire et de la santé animale, sur SCADPlus Arxivat 2009-02-08 a Wayback Machine.
* Standing Committee on the Food Chain and Animal Health (SCFCAH), sur le site de la Commission européenne
# Claus Peymann

Claus Peymann (Bremen, 7 de juny de 1937) és un director de teatre alemany, un dels protagonistes de la renovació teatral que va tenir lloc en la República Federal d'Alemanya en els anys 60-70, inspirada en les idees de la protesta estudiantil i del Maig del 68. Des dels seus començaments ha apostat conseqüentment pels autors nous, entre ells Peter Handke, Thomas Bernhard, Botho Strauss, Gerlind Reinshagen o Harald Müller, però també ha intentat donar nova vida als clàssics interpretant-los des de l'actualitat i la realitat circumdant. Actualment dirigeix el Berliner Ensemble de Berlín (fins a 2017).

## Premis

* Theaterpreis Berlin 1995
* Nestroy Theaterpreis 2002, per la labor de tota una vida.
* Nomenat membre honorari del Burgtheater de Viena en el seu 75è aniversari el 2012

## Bibliografia

* Henning Rieschbieter, Theater im geteilten Deutschland 1945-1990, Propyläen, Berlín 1999
* Bernd Sucher, Theaterlexikon, dtv, Múnich 1995
* Theater Heute, Jahrbuch 1986, Orell Füssli + Friedrich Verlag, Zurich/Berlin 1986

## Enllaços externs

* Literatura de i sobre Claus Peymann en la Deutsche Nationalbibliothek
# Coccymys shawmayeri

Coccymys shawmayeri és una espècie de mamífer rosegador de la família dels múrids. És endèmic de Papua Nova Guinea, on viu a altituds d'entre 1.587 i 3.500 msnm. Es tracta d'un animal nocturn i arborícola. Els seus hàbitats naturals són els boscos montans i els herbassars alpins. És una espècie en risc mínim, és a dir, no sembla que hi hagi cap amenaça significativa per a la seva supervivència. Aquest tàxon fou anomenat en honor del col·leccionista australià Fred Shaw Mayer.

## Referències

* ↑ Musser, G.; Dando, T.; Kennerley, R. Coccymys shawmayeri. UICN 2017. Llista Vermella d'espècies amenaçades de la UICN, edició 2017, consultada el 26 gener 2018.
# Consell General de Finisterre

El Consell General de Finisterre és l'assemblea deliberant executiva del departament francès de Finisterre a la regió de Bretanya. La seva seu es troba a Quimper. Des de 1998, el president és Pierre Maille (PS).

## Presidents

* 1883 - 1894 : Armand Rousseau (Esquerra republicana)
* 1964 - 1978 : André Colin (UDF)
* 1998 - present. : Pierre Maille (PS)

## Els vicepresidents

* Annick Le Loch (PS), 1r vicepresident encarregat d'infraestructures i solidaritats territorials
* Patricia Adam (PS), vicepresident d'acció social
* Maryvonne Blondin (PS), vicepresident del personal departamental
* Daniel Créoff (PS) vicepresident d'ensenyament, cultura i esports
* Jean-Luc Fichet (PS), vicepresident de desenvolupament econòmic
* Chantal Simon-Guillou (PS), Vicepresident de desenvolupament
* Armelle Huruguen (PS), Vicepresident de cultura, animació i esports
* Louis Le Pensec (PS), Vicepresident de relacions internacionals
* François Marc (PS), Vicepresident de finances
* Roger Mellouët (PS), Vicepresident de solidaritat territorial
* Gilbert Monfort (PS), Vicepresident de persones discapacitades, ancians i auxili social
* Kofi Yamgnane (PS), Vicepresident de la política d'aigua

## Els consellers generals

El Consell General de Finisterre comprèn 54 consellers generals corresponents al 54 cantons de Finisterre.
| Grup | Nombre de consellers generals | President de Grup | Estatut |
| Grupe d'electes socialistes i republicans | 40 | Roger Mellouët | Majoria |
| Grup « Alliance pour le Finistère » | 12 | | Oposició |
| Independents (MD) | 2 | | |
| Partit | Sigles | Electes |
| Majoria (40 escons) |||
| Partit Socialista | PS | 35 |
| Divers gauche | DVG | 5 |
| Oposició (14 escons) |||
| Unió pel Moviment Popular | UMP | 10 |
| Divers Droite | DVD | 2 |
| Moviment Demòcrata | MoDem | 1 |
| Aliança Centrista | AC | 1 |
| President del Consell General |||
| Pierre Maille (PS) |||
A les eleccions cantonals franceses de 2011 ha estat escollit per primer cop un conseller nacionalista bretó, Christian Troadec, del Moviment Bretanya Progrés (Breizh War Raok) pel cantó de Carhaix-Plouguer, encara que s'inscriurà com a divers gauche.

### Despeses en inversió

* 2005: 117,6 milions d'euros
* 2006: 115,3 milions d'euros
* 2007: 155,3 milions d'euros

## Vegeu també

* Consell Regional de Bretanya
* Llista dels presidents dels Consells Generals de França

## Enllaços externs

* Web del Consell General de Finisterre Arxivat 1997-01-30 a Wayback Machine.

## Referències

* ↑ «Web del grup d'electes socialistes i republicans». Arxivat de l'original el 2009-09-26. [Consulta: 15 maig 2009].
* ↑ «Avenços dels moviments bretó, cors i alsacià a les eleccions cantonals». Arxivat de l'original el 2011-08-25. [Consulta: 2 abril 2011].
* ↑ Resultats al web del Ministeri de l'Interior francès
# Colibrí d'Oaxaca

El colibrí d'Oaxaca (Eupherusa cyanophrys) és un ocell de la família dels troquílids (Trochilidae) que habita al sud de Mèxic central.

## Referències

* ↑ IUCN «Eupherusa cyanophrys» (en anglès). The IUCN Red List of Threatened Species. BirdLife International, 07-08-2018. DOI: 10.2305/iucn.uk.2018-2.rlts.t22687635a131123580.en.
# Concepció Mata i Fuentes

Concepció Mata i Fuentes (Vilafranca del Penedès, 1928-2023) fou una assistent social que ha treballat a favor de les persones i les famílies en risc d'exclusió, a Catalunya i, durant dotze anys, a Xile. El 1979, fundà la Fundació Centre Obert Joan Salvador Gavina, que del barri barceloní del Raval dona suport als més desfavorits, especialment als joves. El Govern de Catalunya li concedí la Creu de Sant Jordi el 2013.

## Referències

* ↑ «El Govern distingeix amb la Creu de Sant Jordi 25 personalitats i 15 entitats». Web oficial de la Generalitat de Catalunya, 30-04-2013. Arxivat de l'original el 2014-10-06. [Consulta: 2 abril 2014].
* ↑ La veïna de la Garriga Concepció Mata rebrà la Creu de Sant Jordi Arxivat 2016-03-04 a Wayback Machine. a aravallès.cat
# Condé

* No s'ha de confondre amb conde.
«Condé» té aquests significats:
* Museu Condé, institució al castell de Chantilly que custodia el llegat d'obres d'art del príncep Enric d'Orleans, fill del rei Lluís Felip I de França
* Príncep de Condé, títol nobiliari francès, inicialment atorgat a Lluís de Borbó (1530 - 1569)
* Toponímia:
** Condé (Indre), municipi francès al departament de l'Indre
** Condé-en-Brie, municipi francès al departament de l'Aisne
** Condé-Folie, municipi francès al departament del Somme
** Condé-lès-Autry, municipi francès al departament de les Ardenes
** Condé-lès-Herpy, municipi francès, situat al departament de les Ardenes
** Condé Nast Building, gratacel de Times Square a Manhattan acabat el 1999
** Condé-Northen, municipi francès al departament de Mosel·la
** Condé-Sainte-Libiaire municipi francès situat al departament del Sena i Marne
** Condé-sur-Aisne, municipi francès al departament de l'Aisne
** Condé-sur-l'Escaut, municipi francès a la regió de Nord – Pas-de-Calais, al departament de Nord
** Condé-sur-Huisne, municipi francès al departament de l'Orne
** Condé-sur-Ifs, municipi francès al departament de Calvados
** Condé-sur-Iton, municipi francès al departament de l'Eure
** Condé-sur-Marne, municipi francès al departament del Marne
** Condé-sur-Noireau, municipi francès al departament de Calvados
** Condé-sur-Risle, municipi francès al departament de l'Eure
** Condé-sur-Seulles, municipi francès al departament de Calvados
** Condé-sur-Sarthe, municipi francès al departament de l'Orne
** Condé-sur-Suippe municipi francès al departament de l'Aisne
** Condé-sur-Vesgre, municipi francès al departament d'Yvelines
** Condé-sur-Vire, municipi francès al departament de Manche
** Canal Pommerœul-Condé, canal de Bèlgica i de França que enllaça el canal Nimy-Blaton-Péronnes a Pomerœul amb l'Escalda a Condé-sur-l'Escaut
** Cantó de Condé-sur-l'Escaut, divisió administrativa francesa al departament del Nord i la regió de Nord-Pas-de-Calais
** Cantó de Condé-sur-Noireau, cantó francès del departament del Calvados al districte de Vire
** La Celle-Condé, municipi francès al departament de Cher
** Celles-lès-Condé, municipi francès al departament de l'Aisne
** Montigny-lès-Condé, municipi francès situat al departament de l'Aisne
** Rochy-Condé, municipi francès al departament de l'Oise
** Saint-Christophe-sur-Condé, municipi francès al departament de l'Eure
** Vieux-Condé, municipi francès a la regió de Nord – Pas-de-Calais, al departament de Nord
# Raymond du Puy

Raymond du Puy (1080-ca. 1160) fou un cavaller del Delfinat i el segon mestre de l'orde de l'Hospital. El 1096, juntament amb el seu pare, Hugues du Puy, i els seus dos germans grans es va fer croat.
Raymond du Puy fou el segon Mestre de l'Hospital i el primer a intitular-se en aquest càrrec, ja que va succeir el beat Gerard, fundador de l'orde. El va convertir en un orde militar, així com en va redactar els primers estatuts. També va dividir l'orde en cavallers, servents i capellans, talment com la societat estamental medieval. També fou ell qui adoptà la creu de doble cap que des de llavors ha acompanyat els hospitalers com a símbol i que actualment es coneix com a creu de Malta. Com a militar va prendre cap en la presa d'Ascaló el 1153.

## Referències

* Els 79 Grans Mestres a Orderofmalta.org.
* Essai d'armorial des Grands-Maîtres de l'Ordre de Saint Jean de Jérusalem d'Eugène Harot en Wikisource.
# LNR

LNR té els següents significats:
* República Popular de Luhansk (del seu nom en rus Луганская Народная Республика, transliterat Lugànskaia Naródnaia Respúblika), estat autoproclamat a l'est d'Ucraïna
* Lliga nacional de rugbi, associació que organitza els campionats de rugbi a 15 de França
# Santa Coloma de Pena

Santa Coloma de Pena és un antic poble del terme comunal de Cases de Pena, a la comarca del Rosselló, de la Catalunya Nord, actualment només hi ha dempeus una paret de l'església de Santa Coloma de Cavanac, o de Pena.
Estava situat a l'oest del poble de Cases de Pena, a la dreta de l'Aglí, a l'nterior d'un meandre molt pronunciat just a la sortida de l'Estret de Cavanac.

## Referències

* ↑ El lloc on era Santa Coloma de Pena en els ortofotomapes de l'IGN
# Proasellus gourbaultae

Proasellus gourbaultae és una espècie de crustaci isòpode pertanyent a la família dels asèl·lids.

## Hàbitat

És una espècie demersal, la qual viu a les aigües dolces subterrànies.

## Distribució geogràfica

Es troba a Europa: Espanya i França.

## Referències

* ↑ Dudich, E., 1925. Systematische Studien an italienischen Aselliden. Annales Musei Nationalis Hungarici 22: 281-301.
* ↑ uBio (anglès)
* 1 2 Henry, J.P. & Magniez, G., 1981. Un asellide hyporheique d'Espagne: Proasellus gourbaultae n. sp. (Crustacea, Isopoda, Asellota). Revue Suisse de Zoologie 88 (3): 615–619.
* 1 2 3 Catalogue of Life (anglès)
* ↑ uBio (anglès)
* ↑ World Marine, Freshwater and Terrestrial Isopod Crustaceans Database (anglès)
* ↑ World Register of Marine Species (anglès)
* ↑ SeaLifeBase (anglès)
* ↑ Muséum National d'Histoire Naturelle, 2003-2012 (francès)
* ↑ Fauna Europaea (anglès)
* ↑ A Pan-European Species directories Infrastructure (PESI) (anglès)
* ↑ Fauna ibérica - CSIC (castellà)

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* Encyclopedia of Life (anglès)
* ION (anglès)
* BioLib (anglès)
# Lo Bolben, Fargas, Sent Matre e Sauç

Lo Bolben, Fargas, Sent Matre e Sauç (en francès Porte-du-Quercy) és un nou municipi francès, situat al departament de l'Òlt i a la regió d'Occitània. Va ser creat el 2019 agrupant els antics municipis de lo Bolben, Fargas, Sent Matre i Sauç.
El municipi té lo Bolben com a capital administrativa, i també compta amb els agregats de la Bòria, Nadal, la Ginebrèda, Craissenç, Cavalièr, Foissac, Segòs, la Cassanha, los Alimons (antic municipi de lo Bolben); Fargas, Vicarin, Mascairòlas, Bonvilar, Mirabèl, Sadran, la Vidala, Taisser Alt, Taisser Bas, Pònç (antic municipi de Fargas); los Boissons, Vidon, Sèrras, Colorgas, Mostanç (antic municipi de Sent Matre); lo Carlar, Maus, Clavèl, lo Puèg, lo Breseguet i lo Sanairet (antic municipi de Sauç).

## Demografia

Evolució demogràfica :
* 2020
* 577
* Des de 2020: Població

## Administració

Llista d'alcaldes :
| Període | Identitat | Partit |
| 2001- | Christian Bessières | Dreta |

## Referències

* ↑ «Toponímia occitana», 2021. Arxivat de l'original el 2012-03-11. [Consulta: 26 setembre 2021].
# Hilton Valentine

Hilton Stewart Paterson Valentine (North Shields, comtat de Tyne and Wear, Anglaterra, 21 de maig de 1943 - Wallingford (Connecticut), 29 de gener de 2021) va ser un músic britànic de blues rock i de rock conegut sobretot per haver estat un membre fundador del grup The Animals.

## Biografia

El 1962, Hilton Valentine es va unir al grup de l'organista Alan Price, que després es va convertir en The Animals i va llançar el seu primer senzill Baby Let me Take You Home el març de 1964, seguit al juny pel seu èxit més gran, una adaptació d'un tradicional negre La casa del Sol Naixent. La peça se situa al primer lloc de vendes a Anglaterra durant una setmana i després tres setmanes seguides als Estats Units.
Valentine toca i grava amb The Animals fins a la dissolució de la banda el setembre de 1966.
Després es va traslladar a Califòrnia i va gravar un àlbum en solitari anomenat All In Your Head .
Juntament amb Eric Burdon, Chas Chandler, Alan Price i John Steel, va ser entronitzat al Saló de la Fama del Rock and Roll el 1994. Juntament amb els altres membres de The Animals, Hilton va ser inclòs al Passeig de la Fama de Rock de Hollywood el maig del 2001.
Mor el 29 de gener de 2021 a Wallingford (Connecticut).

## Discografia

* 1964 : The Animals

## Referències

* ↑ «Hilton Valentine, Founding Guitarist For The Animals, Dies At 77» (en anglès). [Consulta: 12 març 2021].
* ↑ Le Monde avec AFP. «Le guitariste Hilton Valentine, fondateur du groupe The Animals, est mort». Le Monde.fr. Le Monde.
* ↑ B, Greg BrodskyBest Classic; albums, s Founder/CEO Greg Brodsky earned his first professional bylines as a reporter for the music trade weekly Record World He still has all his vinyl; Markets, Enjoys Going to Flea. «Original Animals Guitarist, Hilton Valentine, Dies at 77» (en anglès britànic), 29-01-2021. [Consulta: 12 març 2021].
# Conductímetre

Un conductímetre és un aparell de mesura de la conductivitat elèctrica de les dissolucions d'electròlits. Els conductímetres consten bàsicament de tres elements:
* Font d'alimentació: proporciona un corrent altern a la mostra.
* Elèctrodes de platí: formen una cel·la de mesura, generalment són cilíndrics i estan disposats concèntricament.
* Potenciòmetre: permet mesurar la resistència elèctrica entre la parella d'elèctrodes.

## Referències

* ↑ «Conductímetre». Gran Enciclopèdia Catalana. Barcelona: Grup Enciclopèdia Catalana.
Equipament de laboratori de química :
# Collada de Vilabella

La Collada de Vilabella és un coll a 1.000 m que separa les valls de la Feixa (vall principal del terme de Sant Esteve de la Sarga i del barranc de la Clua, sempre dins del terme municipal de Sant Esteve de la Sarga, al Pallars Jussà. Es troba just a llevant del Tossal de Vilabella, que és el punt més elevat de la Serra d'Alsamora.
Aquesta collada era situada prop del poble desaparegut de Vilabella, i hi passava el camí de Sant Esteve de la Sarga a Castellnou de Montsec. La pista rural asfaltada que ha substituït el vell camí passa actualment un quilòmetre a llevant de la Collada de Vilabella.

## Enllaços externs

* Institut Cartogràfic de Catalunya
# Comunicàlia

Comunicàlia és l'empresa de gestió del Consorci Local i Comarcal de Comunicació, constituïda l'any 2003 amb la finalitat d'optimitzar l'administració dels seus recursos i impulsar el seu paper d'agent actiu dins el panorama audiovisual català. És una de les dues grans distribuïdores de continguts dels canals locals sorgides a l'empara de l'administració, conjuntament amb la Xarxa de Televisions Locals (XTVL),
Comunicàlia es va constituir a l'empara de tres diputacions provincials (Lleida, Girona, i Tarragona) i diversos ajuntaments i consells comarcals, tots ells de color convergent, i ha estat en competència amb la XTVL, constituïda al voltant de la Diputació provincial de Barcelona i d'altres administracions de color socialista.
L'empresa ofereix a les televisions associades dos paquets de programació diferents: un de bàsic accessible a tots els adherits i un altre d'exclusiu que només podrà emprar una televisió de cadascuna de les demarcacions de televisió digital terrestre.
El 2011, l'entitat va anunciar a les 33 televisions que tenia adherides el seu tancament, per la falta de finançament deguda a la crisi econòmica i la retallada de despeses de les administracions.

## Referències

* 1 2 3 «Comunicàlia plega». El Punt, 18-03-2011. [Consulta: 15 maig 2011].
* ↑ «Comunicàlia, l'altra ‘víctima' de les retallades». El Punt, 06-04-2011. [Consulta: 15 maig 2011].
* ↑ Comunicàlia diferencia continguts i ofereix per primera vegada un Paquet d'Exclusivitat, VilaWeb.

## Enllaços externs

* Comunicàlia - Lloc web oficial
# Conservatori de Moscou

El Conservatori de Moscou (en rus: Моско́вская консервато́рия, Moskóvskaia konservatória) és una destacada escola de música a Moscou, Rússia.
Fou fundat en 1866 per Nikolai Rubinstein, germà del famós pianista i compositor rus Anton Rubinstein, el qual ja havia també fundat el Conservatori de Sant Petersburg en 1862. En l'apertura, Txaikovski fou nomenat professor de teoria i harmonia, lloc que ocupà fins al 1878. Des de 1940 el conservatori porta el seu nom.

## Persones il·lustres

Llista no exhaustiva d'alguns personatges que per algun motiu han tingut relació amb el conservatori:

#### Alumnes

* Zakhar Bron
* Dilorom Saidaminova
* Nikolai Klenovski
* Mikhaïl Pletniov
* Gueorgui Koniús
* Vladímir Aixkenazi
* Guennadi Rojdéstvenski
* Radu Lupu
* Gregor Piatigorsky

#### Professors

* Aleksandr Ziloti
* Karl Klindworth
* David Óistrakh

#### Altres

* Aleksei Aleksàndrovitx Nikolàiev
* Serguei Prokófiev
* Serguei Nutels
* Valéria Bàrsova
* Aleksandr Guédike
* Iuri Baixmet
* Serge Koussevitzky
* Nikolai Malkó
* Leonid Kógan
* Kiríl·l Kondraixin
* Natàlia Gutman
* Vladímir Rebikov
* Serguei Tanéiev
* Mikhaïl Ippolítov-Ivànov
* Gian Paolo Chiti
* Iuri Símonov
* Reinhold Glière
* Rodion Sxedrín
* Anton Arenski
* Aram Khatxaturian
* Dmitri Kabalevski
* Iedisson Deníssov
* Igor Óistrakh
* Emil Guílels
* Willem Kes
* Ievgueni Kissin
* Nikolai Miaskovski
* Mstislav Rostropóvitx
* Aleksandr Skriabin
* Nadejda von Meck
* Andrei Mikhalkov-Kontxalovski
* Dziga Vértov
* Henryk Pachulski
* Samuïl Samossud
* Max Erdmannsdörffer
* Gidon Kremer
* Alfred Schnittke
* Serguei Rakhmàninov
* Piotr Ilitx Txaikovski
* Marina Tchebourkina
* Nikolai Rubinstein
* Aleksandr Gretxanínov
* Sviatoslav Richter
* Elisso Virsaladze
# Copa del Món de Futbol de 1966 - Grup 3

El Grup 3 de la Copa del Món de Futbol 1966, disputada a Anglaterra, estava compost per quatre equips, que s'enfrontaren entre ells amb un total de 6 partits. Els dos millors classificats passaren a jugar la segona fase, els quarts de final.

## Integrants

El grup 3 està integrat per les seleccions següents:
| Portugal | Hongria | Brasil | Bulgària |

## Classificació

| Pos | Equip | PJ | PG | PE | PP | GF | GC | GR | Pts | Classificació |
| 1 | Portugal | 3 | 3 | 0 | 0 | 9 | 2 | 4,500 | 6 | Avança a la segona fase |
| 2 | Hongria | 3 | 2 | 0 | 1 | 7 | 5 | 1,400 | 4 | Avança a la segona fase |
| 3 | Brasil | 3 | 1 | 0 | 2 | 4 | 6 | 0,667 | 2 | |
| 4 | Bulgària | 3 | 0 | 0 | 3 | 1 | 8 | 0,125 | 0 | |

## Partits
### Brasil vs Bulgària

| Brasil | 2–0 | Bulgària |
| Pelé 15' Garrincha 63' | Informe | |

### Portugal vs Hongria

| Portugal | 3–1 | Hongria |
| José Augusto 1', 67' Torres 90' | Informe | Bene 60' |

### Hongria vs Brasil

| Hongria | 3–1 | Brasil |
| Bene 2' Farkas 64' Mészöly 73' (p.) | Informe | Tostão 14' |

### Portugal vs Bulgària

| Portugal | 3–0 | Bulgària |
| Vutsov 17' (p.p.) Eusébio 38' Torres 81' | Informe | |

### Portugal vs Brasil

| Portugal | 3–1 | Brasil |
| Simões 15' Eusébio 27', 85' | Informe | Rildo 73' |

### Hongria vs Bulgària

| Hongria | 3–1 | Bulgària |
| Davidov 43' (p.p.) Mészöly 45' Bene 54' | Informe | Asparuhov 15' |
# Cova de Canet

La Cova de Canet en el municipi mallorquí d'Esporles és un jaciment arqueològic situat a una cavitat càrstica de recorregut bàsicament horitzontal d'uns tres-cents metres, amb una estratigrafia plio-pleistocena que ha permès conèixer les formes arcaiques de certs endemismes fòssils balears com Myotragus antiquus, Myotragus kopperi, Hypnornys waldreni i Nesiotites ponsi. Kopper va ser el primer investigador a treballar-hi, a la darreria dels anys 70 del segle xx. A la base del pou d'accés hi ha un depòsit holocènic que ha permès ampliar el coneixement de la primera ocupació humana a l'illa de Mallorca.
Un dels nivells de carbó situat a uns tres metres de profunditat es va datar en el 7.220 (+ 570 - 500 aC). Aquests resultats feien augmentar l'antiguitat de l'entrada dels primers pobladors a Mallorca en uns 2.500 anys i és una de les ocupacions humanes més antigues de l'illa. Des de l'any 2007 està catalogada amb el codi ES5310041 dins la Xarxa Natura a les Illes Balears.

## Referències

* ↑ «Coordenades». Esconatura.
* ↑ Pons-Moya, Joan; Coll Conesa, Jaume «Observaciones sobre la estratigrafia y las dataciones absolutas de los sedimentos holocénicos de la Cova de Canet (Esporles, Mallorca)» (en castellà). Endins, 12, 1986, pàg. 31-34.
* ↑ «Cova de Canet». Xarxa Natura a les Illes Balears. Arxivat de l'original el 2022-09-30. [Consulta: 30 setembre 2022].

## Bibliografia

* Pons, Joan; Moyà, Salvador; Kopper, John S. «La fauna de mamíferos de la Cova de Canet (Esporles) y su cronología». Endins, 5-6, 1979, pàg. 55-58.
# Cova de Cala Pi

La cova de Cala Pi és una cova artificial prehistòrica situada en el costat dret de la desembocadura del torrent de Cala Pi, a la costa del migjorn del municipi de Llucmajor, Mallorca. La façana està formada per un mur talaiòtic, en el centre del qual hi ha un portal que té una característica molt singular: en la part interior del breu corredor que el segueix hi ha una llosa col·locada verticalment amb una perforació rectangular d'accés. També destaca en el mur de la cova, davant del portal, un gravat rupestre antropomorf estilitzat. Davant de la cova hi ha una esplanada en forma d'arc de cercle. La cambra tendria funcions de sepulcre col·lectiu.

## Referències

* ↑ Font, B. Història de Llucmajor. Volum 1. Palma: Ajuntament de Llucmajor, 1973, p. 52. ISBN 84-500-5970-4.
* ↑ Sánchez-Cuenca, F. «Cala Pí. Una cueva funeraria de estilo megalítico» (en castellà). Talayots.es, la guía de la prehistoria de Mallorca y Menorca, 2007.